నందమూరి నటసింహం బాలకృష్ణ తెలుగు భాషపై తనకున్న మమకారాన్ని చాటుకున్నారు. తెలుగు అన్న మూడు అక్షరాలు వింటే నా తనువు పులకరిస్తుంది అంటూ హైదరాబాద్ లో జరుగుతున్న తెలుగు మహాసభల్లో ప్రసంగిస్తూ సభా ప్రాంగణాన్ని హోరెత్తించారు."విశ్వామిత్రుడి సంతతిగా పేరొందిన మన జాతి పేరు మహాభారతంలో ఉందంటే 5000 సంవత్సరాల క్రితమే తెలుగు జాతి పునాది పడిందని మనకు అర్థమవుతోంది. ఒక జాతి మాట్లాడే భాషను బట్టి ఆ జాతి సంస్కృతి, నాగరికత ఆధారపడి ఉంటుంది. మన భాష తెలుగు భాష. తల్లి ఒడిలో మనం నేర్చుకున్న భాష తెలుగు భాష. బాపూజీ గారు మాతృ భాష తల్లి పాల లాంటిదని ఓ గొప్ప మాట చెప్పారు. అంటే పరాయి భాష డబ్బా పాల లాంటిదన్నమాట. అదేంటో మనవాళ్ళకి ఈ మధ్య డబ్బా పాల మీద మోజు పెరిగిపోయింది. అమ్మని అమ్మా అని పిలిపించుకోకుండా మమ్మీ అని పిలిపించుకుంటున్నారు. తండ్రినేమో డాడీ అని పిలిపిస్తున్నారు. ఇంకో పాతిక సంవత్సరాల తర్వాత ఈ మమ్మీ డాడీ లే అచ్చమైన తెలుగు శబ్దాలు అని నమ్మే ప్రమాదం ఉంది. తెలుగు రమణీయమైనది.. ఎంతో కమనీయమైనది. గోదావరి ఒంపులున్నాయి తెలుగు భాషలో.. కృష్ణవేణి సొంపులున్నాయి తెలుగు భాషలో.. నెల్లూరు నెరజాణ తనం ఉంది తెలుగు భాషలో.. రాయలసీమ రాజసం ఉంది తెలుగు భాషలో.. తెలంగాణా మాగాణమీ తెలుగు భాష.. కోనసీమ లేతకొబ్బరి నీరు తెలుగు భాష అటువంటి భాష మనం మాట్లాడుతున్నందుకు మనం గర్వపడాలి" అంటూ బాలకృష్ణ తెలుగు భాష గొప్పతనాన్ని చాటిచెబుతూ మాట్లాడటం నందమూరి అభిమానుల్లో ఉత్సాహం నింపుతోంది.
nandamuri natasimham balakrishna telugu bhashapai tanakunna mamakaaraanni chaatukunnaaru. telugu anna moodu aksharaalu vinte naa tanuvu pulakaristundi antuu hyderabad loo jarugutunna telugu mahasabhallo prasangistuu sabhaa praamganaanni horettinchaaru."vishwaamitrudi santatigaa perondina mana jaati paeru mahaabhaaratamlo undante 5000 samvatsaraala kritame telugu jaati punaadi padindani manaku ardhamavutondi. oka jaati matlade bhashanu batti aa jaati samskruti, naagarikata aadhaarapadi untundi. mana bhasha telugu bhasha. talli odilo manam nerchukunna bhasha telugu bhasha. bapuji gaaru maatru bhasha talli paala lantidani oo goppa maata cheppaaru. ante paraayi bhasha dabba paala lantidannamata. adento manavallaki ee madhya dabba paala meeda moju perigipoyindi. ammani amma ani pilipinchukokunda mammi ani pilipinchukuntunnaara. tandrinemo daady ani pilipistunnaaru. inko paatika samvatsaraala tarvaata ee mammi daady lee achchamaina telugu sabdaalu ani namme pramaadam undi. telugu ramaneeyamainadi.. entho kamaneeyamainadi. godavari ompulunnaayi telugu bhashalo.. krishnaveni sompulunnaayi telugu bhashalo.. nelluru nerajaana tanam undi telugu bhashalo.. rayalaseema rajasam undi telugu bhashalo.. telamgaanaa maganami telugu bhasha.. konaseema letakobbari neeru telugu bhasha atuvanti bhasha manam maatlaadutunnanduku manam garvapadaali" antuu balakrishna telugu bhasha goppatanaanni chaatichebutuu matladatam nandamuri abhimaanullo utsaaham nimputondi.